Решение на Съда (седми състав) от 3 февруари 2021 г. — Комисия/Унгария (Пределно допустими стойности — ПЧ10)
(Дело C‑637/18)(1)
„Неизпълнение на задължения от държава членка — Околна среда — Директива 2008/50/ЕО — Качество на атмосферния въздух — Член 13, параграф 1 и приложение XI — Системно и трайно превишаване на пределно допустимите стойности за микрочастици (ПЧ10) в някои зони на Унгария — Член 23, параграф 1 — Приложение XV — „Възможно най-кратък“ период на превишаване — Подходящи мерки“
1.      Иск за установяване на неизпълнение на задължения — Предмет на спора — Определяне по време на досъдебната процедура — Изменение поради промяна в правото на Съюза — Допустимост — Условия
(член 258 ДФЕС; член 13 от Директива 2008/50 на Европейския парламент и на Съвета и приложение XI към нея; член 5 от Директива 1999/30 на Съвета и приложение III към нея)
(вж. т. 59)
2.      Иск за установяване на неизпълнение на задължения — Предмет на спора — Определяне по време на досъдебната процедура — Отчитане на факти, настъпили след приемането на мотивираното становище — Условия — Факти от същото естество и съставляващи същото поведение като първоначално посочените
(член 258 ДФЕС)
(вж. т. 60)
3.      Иск за установяване на неизпълнение на задължения — Предмет на спора — Определяне по време на досъдебната процедура — По-подробно формулиране на твърденията за нарушения в писмената реплика без изменение или разширяване на предмета на спора — Допустимост
(член 258 ДФЕС)
(вж. т. 61 и 62)
4.      Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Системно и трайно превишаване — Неизпълнение на задължения
(член 13, параграф 1 от Директива 2008/50 на Европейския парламент и на Съвета и приложение XI към нея)
(вж. т. 64—70 и 138; т. 1 от диспозитива)
5.      Иск за установяване на неизпълнение на задължения — Обективен характер — Причина за неизпълнението на задължения — Липса на последици
(член 258 ДФЕС)
(вж. т. 71—77)
6.      Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Частици ПЧ10 — Надвишаване — Последици — Задължение на държавата членка да изготви коригиращ план за действие — Срок — Неприемане на подходящи и ефикасни мерки, които да гарантират възможно най-кратък период на превишаване — Неизпълнение на задължения
(член 13, параграф 1 и член 23, параграф 1 от Директива 2008/50 на Европейския парламент и на Съвета, както и приложение XI и раздел А от приложение XV към нея)
(вж. т. 116—129 и 138; т. 1 от диспозитива)
7.      Околна среда — Атмосферно замърсяване — Качество на атмосферния въздух — Директива 2008/50 — Превишаване на пределно допустимите стойности за качеството на въздуха — Задължение за изготвяне на коригиращ план за действие — Срок — Определяне на твърде дълъг срок — Недопустимост — Неизпълнение на задължения
(член 23, параграф 1 от Директива 2008/50 на Европейския парламент и на Съвета)
(вж. т. 130—136)
Диспозитив
1)
Унгария,
–        като е превишавала системно и трайно определената дневна пределно допустима стойност за частиците ПЧ10, от една страна, считано от 1 януари 2005 г. до 2017 г. включително, в зоната HU0001 — в областта на Будапеща и в зоната HU0008 — в долината на Шайо, както и от друга страна, считано от 11 юни 2011 г. до 2017 г. включително (с изключение на 2014 г.), в зоната HU0006 — в областта на Печ, не е изпълнила задължението си по член 13 от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа във връзка с приложение XI към тази директива, и
–        като не е приела, считано от 11 юни 2010 г., подходящи мерки, за да гарантира спазването на определената дневна пределно допустима стойност за частиците ПЧ10 в тези зони, не е изпълнила задълженията си по член 23, параграф 1 от Директива 2008/50, самостоятелно и във връзка с раздел A от приложение XV към тази директива, и по-специално задължението, предвидено в член 23, параграф 1, втора алинея от същата директива, да следи периода на превишаване на пределно допустимите стойности да бъде възможно най-кратък.
2)
Осъжда Унгария да заплати съдебните разноски.
1 ОВ C 427, 26.11.2018 г.